
Parlamentul  României

Camera  Deputaţilor
Comisia pentru sănătate  şi familie
           Nr. 28/ 86 / 20 aprilie 2011                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011). 

La întocmirea raportului comisia a avut în vedere avizul Consiliului Legislativ nr. 38/13.01.2011, avizul Comisiei juridice, de disciplină şi imunităţi Plx 147/2011 din 12 aprilie 2011 , avizul Comisiei pentru industrii şi servicii nr.23/81/2011 din  11.04.2011, precum şi punctul de vedere al Ministerului Sănătăţii nr.25612/18.04.2011.
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate şi familie
           Nr. 28/ 86 / 20 aprilie 2011        
R A P O R T
asupra proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011)
             1. Cu adresa nr. Plx 147 din 28 martie 2011 Comisia pentru sănătate şi familie a fost sesizată cu dezbaterea proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011).
La întocmirea raportului comisia a avut în vedere avizul Consiliului Legislativ nr. 38/13.01.2011, avizul Comisiei juridice, de disciplină şi imunităţi Plx 147/2011 din 12 aprilie 2011 , avizul Comisiei pentru industrii şi servicii nr.23/81/2011 din  11.04.2011, precum şi punctul de vedere al Ministerului Sănătăţii nr.25612/18.04.2011.
 2. În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată. Prin proiectul de lege  menţionat se modifică şi se completează Legea nr.458/2002 privind calitatea apei potabile, în sensul transpunerii complete şi a aplicării corecte a prevederilor Directivei nr.98/83/CE a Consiliului din 3 noiembrie 1998 privind calitatea apei destinate consumului uman. Printre modificările introduse enumerăm corectarea formulei de stabilire a cantităţii de nitriţi la ieşirea din staţia de epurare şi modificarea parametrului clor rezidual liber prin care este stabilită valoarea minimă obligatorie la capăt de reţea.
3. Comisia pentru sănătate şi familie a dezbătut proiectul de lege în şedinţa din 19 aprilie 2011. La şedinţa comisiei au participat 13 deputaţi din cei 16 membri ai comisiei. Raportul comisiei a fost adoptat cu unanimitate de voturi. Din partea Ministerului Sănătăţii a participat domnul secretar de stat Cristian Anton Irimie.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea  proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.458/2002 privind calitatea apei potabile (PLx 147/2011), în forma adoptată de Senat.
PREŞEDINTE,

RODICA NASSAR
Întocmit,

Florin Danciu – consilier parlamanetar
Cristina Bologan – consultant parlamentar

